4. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 158/456 της 15 Ιαν./3 Φεβρ. 1993 (ΦΕΚ Β΄ 39) Παραλαβή των ένσημων ταινιών φορολογίας βιομηχανοποιημένων καπνών από τις αποθήκες των διαχειριστών των Δ.Ο.Υ . και διαχείριση αυτών από τις αρμόδιες Τελωνειακές Αρχές. Έχοντας υπόψη τις διατάξεις: 1.Του άρθρ. 78 παρ. 3 του Συντάγματος. 2.Του άρθρ. 55 του σχεδίου Νόμου Εναρμόνιση προς το Κοινοτικό Δίκαιο του φορολογικού καθεστώτος των πετρελαιοειδών προϊόντων, αλκοόλης και αλκοολούχων ποτών και βιομηχανοποιημένων καπνών», που κατατέθηκε στη Βουλή και ισχύει από 1.1.93, με τις οποίες ορίζεται ότι αρμόδια αρχή για τη βεβαίωση και είσπραξη του ειδικού φόρου κατανάλωσης που επιβάλλεται στα προϊόντα αυτά είναι η Γενική Δ/νση Τελωνείων. 3.Των άρθρ. 51 παρ. 2 και 60 του ίδιου νομοσχεδίου, με τις οποίες προβλέπεται ότι ο ειδικός φόρος κατανάλωσης των βιομηχανοποιημένων καπνών εισπράττεται, κατά ένα μέρος, με την αξία των ένσημων φορολογικών ταινιών που επικολλούνται στα πακέτα και στις λοιπές συσκευασίες των προϊόντων αυτών. 4.Την αριθ. Υ . 1847/1078399/1182/7.8.92 κοινή απόφαση του Πρωθυπουργού και του Υπουργού Οικονομικών, για τη μεταβίβαση αρμοδιοτήτων, αποφασίζουμε: 1.Από 1.2.1993 η διαχείριση των ένσημων ταινιών φορολογίας των βιομηχανοποιημένων καπνών θα γίνεται από τις αρμόδιες Τελωνειακές Αρχές σύμφωνα με τις διατάξεις του άρθρ. 55 του ανωτέρω νομοσχεδίου. Η διαχείριση των ένσημων φορολογικών ταινιών θα ανατεθεί σε ειδικούς διαχειριστές, οι οποίοι θα ορισθούν με απόφαση του οικείου Νομάρχη, έπειτα από εισήγηση της αρμόδιας Τελωνειακής Αρχής. Οι διαχειριστές αυτοί κατά την άσκηση των καθηκόντων τους υπέχουν τις ευθύνες των δημοσίων υπολόγων. 2.Οι σημερινοί διαχειριστές των αρμόδιων Δ.Ο.Υ . θα παραδόσουν με πρωτόκολλο παράδοσης και παραλαβής τις ένσημες φορολογικές ταινίες που υπάρχουν στις αποθήκες τους, στους νέους διαχειριστές που θα ορισθούν ως ανωτέρω, θα παραμείνουν όμως στις θέσεις τους μέχρι να εξοφληθούν όλα τα γραμμάτια πίστωσης του ειδικού φόρου κατανάλωσης και του Φ.Π.Α. που έχουν κατατεθεί σ’ αυτούς, οπότε και θα κλείσει οριστικά η διαχείρισή τους. 3.Στους νέους διαχειριστές θα παραδοθεί επίσης και το τρέχον αρχείο καθώς και τα αχρησιμοποίητα βιβλία χρεοπίστωσης των ταινιών προκειμένου οι νέου διαχειριστές να διευκολυνθούν κατά την έναρξη άσκησης των καθηκόντων τους. 4.Η πρώτη χρέωση του βιβλίου χρεωπίστωσης των ταινιών από του νέους διαχειριστές θα γίνει με τις ποσότητες των ταινιών βάσει του πρωτοκόλλου παράδοσης και παραλαβής. Στη συνέχεια η χρέωση του βιβλίου θα γίνεται με τα παραστατικά έγγραφα εφοδιασμού των διαχειριστών με ταινίες τα οποία εκδίδονται από την Υπηρεσία Διαχείρισης Εντύπων και Αξιών του Δημοσίου (Υ ΔΕΑΔ). Η πίστωση του βιβλίου θα γίνεται με τις ποσότητες των ταινιών που παραδίδονται, κάθε φορά, στα πρόσωπα που αναφέρονται στο άρθρ. 51 παρ. 1 του εν λόγω νομοσχεδίου και με βάση τα διάφορα παραστατικά χορήγησης ταινιών που εκδίδονται από τις αρμόδιες για τη φορολογία των βιομηχανοποιημένων καπνών Τελωνειακές Υπηρεσίες. 5.Στις περιπτώσεις που οι ταινίες οι οποίες θα παραδοθούν στους νέους διαχειριστές βρίσκονται σε ειδικούς αποθηκευτικούς χώρους μέσα στα καπνεργοστάσια, θα παραμείνουν στις αποθήκες αυτές. Σε περίπτωση που οι ταινίες βρίσκονται σε αποθήκες των αρμόδιων Δ.Ο.Υ ., θα μεταφερθούν σε ασφαλείς αποθηκευτικούς χώρους των Τελωνείων, χωρίς να αποκλείεται η δυνατότητα αποθήκευσής τους μέσα σε ειδικούς χώρους των καπνεργοστασίων που εξυπηρετούνται από τους διαχειριστές αυτούς, εφόσον διατεθεί για το σκοπό αυτό ιδιαίτερη αποθήκη από τις οικείες καπνοβιομηχανίες.  (Αντί για τη σελ. 358,957(α) Σελ. 358,957(β) Τεύχος 1329 Σελ. 123 Ειδικός Φόρος Κατανάλωσης 28.Ζ.η.2-4 6.Μέχρι να ορισθούν και να αναλάβουν τη διαχείριση των ταινιών οι νέοι διαχειριστές, ο εφοδιασμός των δικαιουμένων προσώπων με ένσημες φορολογικές ταινίες θα γίνεται από τους σημερινούς διαχειριστές και μετά την 1.2.1993 για να μην δημιουργηθούν προβλήματα στην ομαλή λειτουργία των επιχειρήσεων που παράγουν τα βιομηχανοποιημένα καπνά ή παραλαμβάνουν αυτά από άλλα Κράτη Μέλη ή εισάγουν αυτά από τρίτες χώρες. Από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού. 